สังคมข่าวหุ้น
* หลังดัชนีหุ้นไทยปรับลงมา 8 วันทำการติดต่อกันกว่า 58 จุด ล่าสุด ก็กลับมาบวกติดต่อกัน 2 วันทำการแล้ว ได้คืนมากว่า 34 จุด และหุ้นหลักๆ ที่เข้ามาช่วยดันดัชนีคือ “พี่ปอ” หรือ ปตท. หรือ PTT นั่นเอง ราคาขึ้นมารวดเร็วทันใจ ไม่รู้ว่ารอบนี้จะไปแตะ 600 บาท หรือเหล่า แต่ที่แน่ๆ ผ่านมาถึงตอนนี้ รายย่อยหน้าบานถ้วนหน้าหากหุ้น PTT รวมถึงคนที่เข้าไปเล่น DE อ้างอิงหุ้น PTT ด้วย กำไรสนุกสนานกันน่าดู
14 มี.ค. 2561

คาเฟอีน
* หลังดัชนีหุ้นไทยปรับลงมา 8 วันทำการติดต่อกันกว่า 58 จุด ล่าสุด ก็กลับมาบวกติดต่อกัน 2 วันทำการแล้ว ได้คืนมากว่า 34 จุด และหุ้นหลักๆ ที่เข้ามาช่วยดันดัชนีคือ “พี่ปอ” หรือ ปตท. หรือ PTT นั่นเอง ราคาขึ้นมารวดเร็วทันใจ ไม่รู้ว่ารอบนี้จะไปแตะ 600 บาท หรือเหล่า แต่ที่แน่ๆ ผ่านมาถึงตอนนี้ รายย่อยหน้าบานถ้วนหน้าหากหุ้น PTT รวมถึงคนที่เข้าไปเล่น DE อ้างอิงหุ้น PTT ด้วย กำไรสนุกสนานกันน่าดู
* หุ้นกลุ่มพลังงานไฟฟ้าเริ่มกลับมาแล้วทั้ง GULF – BCPG – GPSC – BGRIM และที่กำลังร้อนๆ ในขณะนี้คือ EA ซึ่งหุ้นไฟฟ้าตัวอื่นๆ (ยกเว้น EA) มีข่าวว่า กองทุนขายทำกำไรกันออกไป และสัปดาห์นี้เริ่มกลับมาเก็บเข้าพอร์ต ซึ่งจริงเท็จอย่างไรไม่ทราบได้จริงๆ แต่สำหรับ EA นั้น ข่าวที่ออกมาสับสนมากเกิดจากสาเหตุประการใดกันแน่  ที่ทำให้ราคาหุ้นสวิงชวนเวียนหัว แต่เห็นมีนักลงทุนหลายคนถามว่า ราคาจะกลับไป 70 บาทหรือเปล่า เรื่องนี้บอกไว้ก่อนเลยนะว่า ไม่น่าจะง่ายขนาดนั้นนะ
* SGP สยามแก๊สฯ ดูเส้นกราฟแล้ว วิ่งขึ้นลงเป็นเทือกเขาบรรทัด สลับซับซ้อนจริงๆ ราคาเมื่อวันจันทร์ที่ผ่านมาร่วงยังกับรถแก๊สพลิกคว่ำ ถึงกับเผาหมู่กันเลย พอมาวานนี้ ทำเหมือนฟ้าหลังฝน ราคาหุ้นวิ่งขึ้นมางามๆ 2.50 บาท ปิด 29.75 บาท หรือบวกกว่า 9.17% ก็น่าจะรับข่าวเซ็น MOU กับบริษัทลูก EGAT และ Global Petro Energy &amp; Chemical ชิงเค้ก ขายก๊าซ LNG ให้กับ กฟผ.เพื่อผลิตไฟฟ้า และถือเป็นการนำร่องเพื่อเปิดเสรีลดการผูกขาดจาก ปตท.
* BEAUTY บอกแล้วว่า หุ้นตัวนี้ก็จะเหวี่ยงๆ หน่อย ยิ่งมาเจอผู้ถือหุ้นใหญ่กลับคำไปมา ราคาก็ยิ่งเหวี่ยงเข้าไปอีก เพราะล่าสุดขายหุ้นให้กองทุนอีกแล้ว ทำให้ฟากคุณหมอเหลือหุ้นบนหน้าตัก 21-22% เท่านั้น โดยเป็นการขายให้กับกองทุน ทั้งที่ก่อนหน้านี้ ก็เคยออกมาบอกว่า จะไม่ขายหุ้นอีกแล้ว เหลือซัก 25% กำลังดี และพอมาทำแบบนี้ก็ไม่ต่างอะไรกับกลืนน้ำลายตัวเอง ภาษาชาวบ้านเขาเรียก“พลิกลิ้น”
* เรื่องสกุลเงินดิจิทัล เมื่อห้ามไม่ได้ ก็ต้องออกกฎหมายมาควบคุม ล่าสุด ครม.เห็นชอบร่างพ.ร.ก.คุมสินทรัพย์ดิจิทัล แล้ว คาดว่าสัปดาห์หน้าจะมีความชัดเจน เพราะขณะนี้ส่งให้กฤษฎีกาอยู่ ส่วนข้อมูลอีกด้านทราบมาว่า ปัจจุบันมูลค่าการเทรดเงินดิจิทัลต่อวันในประเทศไทยนั้นอยู่ราวๆ 4-5 พันล้านบาท เป็นตัวเลขที่ถือว่าไม่ได้น้อยเลยนะ
* ตำแหน่งกรรมการ และผู้จัดการตลาดหลักทรัพย์ฯ ได้คนใหม่ไปแล้ว คือ “ดร.ภากร ปีตธวัชชัย” แต่ตอนนี้หลายคนกำลังจับตาว่าแล้วใครกันล่ะ ที่จะก้าวขึ้นมาแทน “ดร.ภากร” ในตำแหน่ง รองผู้จัดการ ตลท. รวมถึงตำแหน่งของ “ดร.สันติ” ที่จะว่างลงในสิ้นเดือนมี.ค.นี้ แต่ข่าวมาล่าสุด ในส่วนของตำแหน่ง ดร.สันติ จะรอให้ ดร.ภากร ขึ้นมารับตำแหน่ง แล้วค่อยมาว่ากันว่าจะให้ใครมานั่ง ส่วนตอนนี้เลยได้แต่คาดการณ์กันไปว่าจะเป็นบุคคลใด
* หันมารุกหนักสินเชื่อบ้านสำหรับธนาคารทิสโก้ ล่าสุด “ศักดิ์ชัย พีชะพัฒน์” เอ็มดีใหญ่ บรรลุข้อตกลงความร่วมมือทางธุรกิจกับ “กลุ่มบริษัทธารารมณ์”  ให้บริการสินเชื่อบ้านกับลูกบ้านของธารารมณ์ จัดแคมเปญ “บ้านดาวน์ทวีค่า” ด้วยการวางเงินดาวน์ผ่านบัญชีออมทรัพย์ Super Saving ของธนาคารทิสโก้ และได้รับการอนุมัติสินเชื่อบ้าน “ทิสโก้ มอร์เกจเซฟเวอร์” ธารารมณ์จะให้ผลประโยชน์เพิ่มเติมจากดอกเบี้ยเงินฝากออมทรัพย์สูง 10% ต่อปีของเงินจ่ายดาวน์ เมื่อครบกำหนดและโอนกรรมสิทธิ์ ซึ่งจะทำให้ลูกค้าสามารถบริหารเงินดาวน์ได้เกิดประโยชน์สูงสุด
* หุ้น BEC หรือช่อง 3  มีคำแนะนำให้เก็งกำไรสั้น ช่วงที่มีข่าวออกมาเรตติ้งดีขึ้น โดยเฉพาะจากละครบุพเพสันนิวาส หลังจากก่อนหน้านี้ ราคาร่วงลงไป 8 วันติดต่อกัน แต่หลังจากนั้น ราคาได้กลับขึ้นมาบวก 4 วันทำการติดต่อกันแล้ว คำเตือนคือ ระวังแรงขายทำกำไร ราคาเป้าหมายของโบรกฯ อยู่ราว 16-17 บาทต่อหุ้น